ኢትዮጵያ ሰላም በማስከበር ተልዕኮና በሴቶች ተሳትፎ ቀዳሚ ሆና ቀጥላለች –  ኢንጂነር አይሻ
ኢትዮጵያ በዓለም የሰላም ተልዕኮዎች በርካታ ቁጥር ያለው ሰላም አስከባሪ በማሰማራትም ሆነ በሴቶች ተሳትፎ ግንባር ቀደም ሆና መቀጠሏን የኢፌዴሪ የመከላከያ ሚኒስትር ኢንጂነር አይሻ መሀመድ ገለፁ።የመከላከያ ሚኒስትሯ በኒውዮርክ በተካሄደው የተባበሩት መንግስታት የሰላም ማስከበር የሚኒስትሮች ስብሰባን ተካፍለዋል።በስብሰባው ላይ “ኢትዮጵያ ለሰላም ማስከበር ተልዕኮ ወታደሮቿን በማሰማራት ቀዳሚ አገር ናት፤ በአሁኑ ወቅት 8 ሺህ ያህል የሰላም አስከባሪዎቿን በተለያዩ አገራት አሰማርታለች” ብለዋል።ከእነዚህ ሰላም አስከባሪዎች መካከልም ከ800 በላይ ሴት የሰላም ማስከበር አባላትን በማሰማራትም ቀዳሚ ሆናለች ነው ያሉት።ይህን የሴቶች ተሳትፎ ከፍ ባሉ ተልዕኮዎች ላይ ለማድረስም የተለያዩ ተግባራት እየተከናወኑ እንደሚገኙ ሚኒስትሯ አስታውቀዋል።ኢንጂነር አይሻ በንግግራቸው ኢትዮጵያ ባለፉት ሰባት ዓመታት በተለያዩ የሰላም ማስከበር ተልዕኮ ያበረከተችውን ተሳትፎ ለሌሎች አገራት ተሳታፊዎች አጋርተዋል። (ኤፍ.ቢ.ሲ)